Офис на НАП Оборище

Сградата на офис на НАП Оборище, в която се намира салонът за обслужване на клиенти, е на адрес: гр. София, ул. „Силистра “ № 8, п. к.1504, телефони за връзка: 02/9211854, 02/9211844.

Офисът се намира зад бензиностанция „Петрол“ до парк „Заимов“ и театър „София“.

Най-близките спирки на градски транспорт са:

* Спирка ДКЦ XVII, която обслужва автобусни линии номера 213, 404, 11.
* Спирка “Театър „София“, която обслужва трамвайни линии с номера 20 и 22.

Най-близкият обществен паркинг с обозначени места за преференциално паркиране на превозни средства, превозващи хора с увреждания, се намира до сградата. Районът е в „зелена зона“ за почасово паркиране.

Успоредно на сградата има изграден полегат наклон, който достига директно до входа. Влиза се през външна врата, която е с посока на отваряне навън, не е автоматична. Следват фоайе с 2 броя стъпала и изградена рампа /полегат наклон/ и коридор. Салонът за обслужване на клиенти е с отворен достъп и се намира в дъното на коридора в ляво. Системата за управление на опашки е разположена непосредствено до входа на салона. В коридора и в салона са позиционирани светлинни информационни табла и обикновени информационни табла.

Осигурено е обслужване чрез видео жестов превод за хора с увреден слух.

Има възможност за предварително уговаряне на час за посещение, чрез позвъняване на телефоните за връзка.

В офиса има постоянно присъствие на охрана.